b'\n_START_ARTICLE_\nOmre\xc5\xbenina\n_START_PARAGRAPH_\nOmre\xc5\xben\xc3\xadna je pla\xc4\x8dilo za uporabo infrastrukturnega omre\xc5\xbeja, kot sta elektroenergetsko  ali vodovodno omre\xc5\xbeje._NEWLINE_Omre\xc5\xbenina pri pla\xc4\x8dilu elektri\xc4\x8dne energije je del cene elektri\xc4\x8dne energije za uporabo omre\xc5\xbeja, ki je namenski prihodek sistemskega operaterja za pokrivanje upravi\xc4\x8denih stro\xc5\xa1kov, ki se nana\xc5\xa1ajo na vzdr\xc5\xbeevanje in delovanje ter razvoj sistema. Omre\xc5\xbenino mora pla\xc4\x8dati vsak kon\xc4\x8dni odjemalec. Omre\xc5\xbenino dolo\xc4\x8da Javna agencija Republike Slovenije za energijo, in sicer v skladu z Aktom o dolo\xc4\x8ditvi metodologije za obra\xc4\x8dunavanje omre\xc5\xbenine in metodologije za dolo\xc4\x8ditev omre\xc5\xbenine in kriterijih za ugotavljanje upravi\xc4\x8denih stro\xc5\xa1kov za elektroenergetska omre\xc5\xbeja.'